**Ministru kabineta noteikumu projekta**

**“Autoostu noteikumi” sākotnējās ietekmes**

**novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Projekts paredz noteikt: * autoostu reģistrācijas, reģistrācijas apturēšanas un anulēšanas, kā arī autoostu darbības uzraudzības kārtību;
* autoostu kategorijas un obligāti sniedzamos pakalpojumus;
* kārtību, kādā autoostas īpašnieks vai valdītājs iesniedz VSIA “Autotransporta direkcijai” (turpmāk – Autotransporta direkcija) informāciju par autoostas pakalpojumu maksu reģionālās nozīmes maršrutu reisu apkalpošanai.

Noteikumi stājas spēkā saskaņā ar Oficiālo publikāciju un tiesiskās informācijas likuma 7.panta otro daļu.  |
| **I. Tiesību akta projekta izstrādes nepieciešamība** |
| 1. | Pamatojums | Eiropas Savienības Regulas Nr.1370/2007 par sabiedriskā pasažieru transporta pakalpojumiem, izmantojot dzelzceļu un autoceļus 4.panta 1. un 2.punkts, Eiropas Komisijas Paziņojuma 2.4.apakšpunktā par interpretējošām vadlīnijām attiecībā uz Regulu Nr.1370/2007 par sabiedriskā pasažieru transporta pakalpojumiem, izmantojot dzelzceļu un autoceļus, Autopārvadājumu likuma 33.panta piektā daļa. Ministru kabineta 2016.gada 26.aprīļa sēdes protokollēmums (prot. Nr.20, 32. §) “Informatīvais ziņojums “Par autoostu sistēmas pilnveidošanu, lai veicinātu sistēmas darbības efektivitāti un izmaksu samazināšanu” (turpmāk – Informatīvais ziņojums). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Autopārvadājumu likuma 33.panta piektajā daļā ietverto pilnvarojumu, Ministru kabinetam ir uzdots noteikt autoostu reģistrācijas, reģistrācijas apturēšanas un anulēšanas kārtību, darbības uzraudzības kārtību, autoostu kategorijas un obligāti sniedzamos pakalpojumus un kārtību, kādā autoostas īpašnieks vai valdītājs iesniedz Autotransporta direkcijai informāciju par autoostas pakalpojumu maksu reģionālās nozīmes maršrutu reisu apkalpošanaiKārtību, kādā reģistrē, pārreģistrē un finansē autoostu sniegtos pakalpojumus, noteica Ministru kabineta 2007.gada 11.decembra noteikumi Nr.846 „Noteikumi par autoostu reģistrācijas kārtību, autoostās obligāti sniedzamajiem pakalpojumiem un kārtību, kādā autobusi iebrauc un stāv autoostas teritorijā” (turpmāk - MK noteikumi Nr.846). Saskaņā ar Autopārvadājumu likuma pārejas noteikumu 36.punktu, 2018.gada 31.decembrī MK noteikumi Nr.846 zaudēja spēku. Informatīvajā ziņojumā tika identificētas vairākas ar MK noteikumos Nr.846 ietverto tiesisko regulējumu saistītas problēmas, tostarp:1. diferencētā un autoostu atšķirīgā pieeja autoostas pakalpojumu maksas noteikšanā;
2. atšķirīgā autoostu pieeja peļņas apmēra noteikšanā, atsevišķos gadījumos arī nesamērīgi augstas peļņas piemērošanā, kas būtiski sadārdzina autoostas piemēroto pakalpojuma maksu, tādējādi netieši ietekmējot arī valsts budžeta izdevumus;
3. nepietiekoša autoostu darbības uzraudzība saistībā ar Satiksmes ministrijas ierobežotām iespējām un resursiem šo funkciju nodrošināt (MK noteikumi Nr.846 paredzēja, ka autoostu darbības uzraudzība, autoostas noteiktās maksas par autoostas pakalpojumiem izvērtēšana un citu ar autoostas darbību saistītu jautājumu risināšana ir Satiksmes ministrijas vai Satiksmes ministrijas izveidotas komisijas kompetencē (12.punkts)).
4. atšķirīgā autoostu sniegto pakalpojumu kvalitāte un obligāti sniedzamo pakalpojumu apjoms. Šobrīd MK noteikumi Nr.846 paredz, ka visām autoostām, kas ir reģistrētas, ir jānodrošina visi noteikumos definētie obligāti nodrošināmie pakalpojumi (skat. MK noteikumu Nr.846 24.punktu), neņemot vērā autoostas noslodzi – respektīvi, nevērtējot vai funkcionāli viss pakalpojumu klāsts visās autoostās ir objektīvi nepieciešams.

Saskaņā ar grozījumiem Autopārvadājumu likumā, kas stājās spēkā 2018.gada 1.martā, no 2019.gada 1.janvāra autoostu reģistrācija, autoostu darbības uzraudzība, tās darbības apturēšana vai anulēšana ir valsts sabiedrība ar ierobežotu atbildību “Autotransporta direkcija” (turpmāk – Autotransporta direkcija) kompetencē. Ņemot vērā Autopārvadājumu likumā ietvertās konceptuālās autoostu tiesiskā regulējuma izmaiņas, projekts nosaka:1. Kārtību autoostu reģistrācijai, autoostas reģistrācijas apturēšanai vai anulēšanai. Autoostas reģistrācijas ietvaros Autotransporta direkcija pārbaudīs autoostas atbilstību reģistrācijas prasībām (iesniedzamos dokumentus), reģistrāciju Uzņēmumu reģistra komercreģistrā, nodokļu un nodevu parādu neesamību, kā arī autoostā nodrošināto pakalpojumu apjoma atbilstību attiecīgajai autoostu kategorijai noteiktiem obligāti sniedzamiem pakalpojumiem.

Projekta 25.punktā noteiktais autoostas valdītāja pienākums paziņojumu par autoostas slēgšanu iesniegt vismaz 60 dienas pirms autoostas slēgšanas ir saistīts ar no šāda paziņojuma izrietošā, sabiedriskā transporta pakalpojumu pasūtītāja pienākuma koriģēt sabiedriskā transporta maršrutus, reisu kustības laikus, nodrošinot arī attiecīgo izmaiņu veikšanu sabiedriskā transporta pakalpojumu pasūtījuma līgumos.1. autoostu kategorijas, kā pamata kritērijus autoostu kategoriju nošķiršanai nosakot autoostas apkalpoto administratīvo teritoriju, autoostas noslodzi jeb apkalpoto (izbraucošo) reisu skaitu diennaktī un apkalpoto vidējo pasažieru skaitu mēnesī. Projekts paredz visas autoostas iedalīt četrās kategorijās, tādējādi aptverot visas šobrīd darbojošās un reģionālās nozīmes sabiedriskā transporta maršrutu tīklā iekļautās autoostas.
2. katrā autoostu kategorijā obligāti nodrošināmos pakalpojumus. Atbilstoši kategorijai autoostā jānodrošina obligāti sniedzamo pakalpojumu klāsts. Autoostās obligāti sniedzamo pakalpojumu uzskaitījumā ietilpst:

1) pasažieru platformu izmantošana; 2) autobusu satiksmes organizēšana autoostu teritorijā (ar to saprotot, piemēram, operatīvās informācijas saņemšanu un sniegšanu par autobusu faktisko pienākšanas un atiešanas laiku un vietu autoostā, autobusu faktiskā pienākšanas un atiešanas laika uzskaiti, stāvēšanas autoostas teritorijā organizēšanu);3) biļešu iegāde; 4) tualetes un vietas bērna aprūpei izmantošana;5) ar sēdvietām aprīkotas apsildāmas uzgaidāmās telpas izmantošana;6) bagāžas uzglabāšana; 7) kā arī informācijas sniegšanas pakalpojumi – par autobusu kustības sarakstiem, autobusu pienākšanas un atiešanas laikiem, platformām, biļešu cenām, pasažieru un bagāžas pārvadāšanas kārtību, autoostas papildus sniegtajiem pakalpojumiem un to cenām, kā arī par vietu skaitu un komforta līmeni autobusā (ar komforta līmeni saprotot attiecīgās uz autobusiem attiecināmās sabiedriskā transporta pakalpojumu pasūtījuma līgumā paredzētās kvalitātes prasības, piemēram, tualetes, kondicioniera, zemās grīdas, WiFi esamība/neesamība autobusā); 1. autoostas sniegto pakalpojumu maksas iesniegšanas kārtību Autotransporta direkcijai.

Attiecībā uz autoostu izmaksām ir paredzēts autoostu pienākums veikt izdevumu un ieņēmumu atsevišķo uzskaiti. Proti, ja autoosta papildus pakalpojumu sniegšanai reģionālās nozīmes pārvadātājiem veic arī citu saimniecisko darbību (piemēram, telpu noma, starptautiskie, pilsētu un neregulārie pārvadājumi), tai ir pienākums nodrošināt saimnieciskās darbības, kas saistīta ar pakalpojumu sniegšanu reģionālās nozīmes pārvadātājiem, izdevumu un ieņēmumu atsevišķu uzskaiti un nodalīšanu no pārējās saimnieciskās darbības, ievērojot projektā paredzētos izdevumu un ieņēmumu atsevišķās uzskaites un nodalīšanas pamatprincipus. Šādu pienākumu nosaka ES Regula Nr.1370/2007 par sabiedriskā pasažieru transporta pakalpojumiem, izmantojot dzelzceļu un autoceļus (turpmāk – Regula Nr.1370/20070 . Eiropas Komisijas Paziņojuma par interpretējošām vadlīnijām attiecībā uz Regulu Nr.1370/2007 par sabiedriskā pasažieru transporta pakalpojumiem, izmantojot dzelzceļu un autoceļus 2.4.4.punktā ir norādīts, ka no Regulas 1370/2007 4.panta 1. un 2.punkta, kā arī pielikuma izriet pienākums novērst situāciju, ka par sabiedrisko pakalpojumu sniegšanas saistībām saņemto kompensāciju izmanto komercdarbības šķērssubsidēšanai. Šāds no Regulas Nr.1370/2007 izrietošs aizliegums atbilstoši vadlīnijās norādītajam ir attiecināms ne tikai uz sabiedriskā transporta pakalpojumu sniedzējiem, bet arī uz pārvadājumu ietvaros izmantotiem staciju pakalpojumiem. Proti, Eiropas Komisija Vadlīnijās ir norādījusi, ka, ja pārvadājumu uzņēmums sabiedriskajiem pakalpojumiem un komercdarbībai izmanto staciju pakalpojumus, bet izmaksas par staciju pakalpojumiem pilnībā tiek attiecinātas tikai uz sabiedrisko pakalpojumu darbībām, tā būtu ar Regulu 1370/2007 nesaderīga šķērssubsidēšana.5)autoostu darbības uzraudzības kārtību. Saeimā 2017. gada 28. septembrī pieņemtie grozījumi Autopārvadājumu likumā paredz mainīt pārvaldes iestāžu kompetenci, cita starpā nosakot, ka Autotransporta direkcijas kompetencē ir autoostu reģistrācijas un darbības uzraudzība.Autotransporta direkcija autoostu darbības uzraudzības ietvaros paredzēts ne retāk kā vienu reizi gadā veiks autoostas apsekošanu un pārbaudīt atbilstoši piešķirtajai autoostas kategorijai obligāti sniedzamo pakalpojumu pieejamību, piemēram, vai III kategorijas autoosta nodrošina ar sēdvietām aprīkotas apsildāmas uzgaidāmas telpas izmantošanu, kas pieejama līdz pēdējā reģionālās nozīmes maršruta reisa atiešanai. Tāpat pārbaude var tikt veikta pēc privātpersonu sūdzību saņemšanas par autoostu darbību. Pārbaudesrezultātā tiks sastādīts akts. Autoostas uzraudzības funkcijas ietvarā tiks pārbaudīts autoostas teritorijas izmantošanas atbilstība Autotransporta direkcijā iesniegtajam autoostas pakalpojumu nodrošināšanā izmantotajam autoostas teritorijas, ēku, un telpu plānojumam. Konstatējot neatbilstības, noteikumu projektā ir paredzētas Autotransporta direkcijas tiesības pieprasīt autoostas īpašniekam vai valdītājam veikt autoostas pakalpojumu maksas pārskatīšanu nākamajam periodam (kalendārajam gadam).Papildus minētajam no Autotransporta direkcijas puses tiks pārbaudīta arī noteikumos reglamentēto prasību ievērošana attiecībā uz autoostas pakalpojumu maksas noteikšanas principiem, ieņēmumu, izdevumu un saimnieciskās darbības uzskaites nodalīšanu. Lai uzraudzītu minēto, Autotransporta direkcija var pieprasīt iesniegt grāmatvedības reģistros pieejamo informāciju par citas saimnieciskās darbības ieņēmumiem un izdevumiem. Pārbaudes laikā konstatējot neatbilstības (piemēram, netiek atsevišķi nodalīti izdevumi, kas attiecas uz citu saimniecisko darbību), Autotransporta direkcijai paredzētas tiesības pieprasīt autoostas īpašniekam vai valdītājam veikt autoostas pakalpojumu maksas pārskatīšanu nākamajam periodam (kalendārajam gadam).Saeimā 2017. gada 28. septembrī pieņemtie grozījumi Autopārvadājumu likumā paredz mainīt pārvaldes iestāžu kompetenci, cita starpā nosakot, ka autoostu reģistrācijas un darbības uzraudzība ir Autotransporta direkcijas kompetencē (iepriekš – Satiksmes ministrijas kompetencē). Ņemot to vērā, projekta pārejas noteikumos ir paredzēts, ka autoostas īpašniekam vai valdītājam trīs mēnešu laikā no noteikumu spēkā stāšanās dienas autoosta ir jāreģistrē Autotransporta direkcijā. Savukārt saskaņā ar noteikumu projekta IV nodaļu noteiktā un Autotransporta direkcijai pārbaudei iesniegtā autoostas pakalpojumu maksa reģionālās nozīmes pārvadātājiem tiks piemērota no 2020.gada. Projekts paredz, ka iesniegumu autoostas reģistrācijai autoostas īpašnieks vai valdītājs iesniegumu var iesniegt elektroniski, aizpildot speciālu tiešsaistes formu Autotransporta direkcijas tīmekļvietnē ([www.atd.lv](http://www.atd.lv)) (e-pakalpojums), identifikācijai izmantojot vienotajā valsts un pašvaldību pakalpojumu portālā ([www.latvija.lv](http://www.latvija.lv)) pieejamos personas identifikācijas līdzekļus. |
| 3. | Projekta izstrādē iesaistītās institūcijas un publiskas personas kapitālsabiedrības | Satiksmes ministrija un VSIA “Autotransporta direkcija”. |
| 4. | Cita informācija | Nav. |
|   **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekts attiecas uz 35 autoostu īpašniekiem un valdītājiem, pasažieru pārvadātājiem, kas sniedz pasažieru pārvadājumu pakalpojumus, tostarp sabiedriskā transporta pakalpojumus reģionālās nozīmes maršrutu tīklā, pilsētas nozīmes maršrutu tīklā, starptautiskajos maršrutos, un pārvadātājiem, kas sniedz neregulāros pasažieru pārvadājumus, kā arī pasažieriem.  |
| 2. | Tiesiskā regulējuma ietekme uz tautsaimniecību un administratīvo slogu | Autoostu, kas ir iekļautas reģionālās nozīmes pārvadājumu maršrutu tīklā, īpašniekiem un valdītājiem, kuri nodrošina pakalpojumus reģionālās nozīmes sabiedriskā transporta pakalpojumu sniedzējiem un informācija par pakalpojumu maksa ir jāiesniedz Autotransporta direkcijā. Autoostai, kura papildus pakalpojumu sniegšanas reģionālās nozīmes pārvadātājiem veic arī cita veida saimniecisko darbību, ir jānodrošina saimnieciskās darbības, kas saistīta ar pakalpojumu sniegšanu reģionālās nozīmes pārvadātājiem, izdevumu un ieņēmumu atsevišķu uzskaiti un nodalīšanu no pārējās saimnieciskās darbības. Autotransporta direkcijai tiek mainītas veicamās darbības, nodrošinot autoostu reģistrāciju, autoostu darbības uzraudzību., . |
| 3. | Administratīvo izmaksu monetārs novērtējums | Saskaņā ar projektu autoostām aprēķinātā pakalpojumu maksa reģionālās nozīmes pārvadātājiem ir jāiesniedz Autotransporta direkcijai, aizpildot speciālu tiešsaistes formu Autotransporta direkcijas tīmekļvietnē (www.atd.lv) (e-pakalpojums), identifikācijai izmantojot vienotajā valsts un pašvaldību pakalpojumu portālā (www.latvija.lv) pieejamos personas identifikācijas līdzekļus. Tiešsaistes forma autoostām ir jāsagatavo vienu reizi gadā, ja ir plānota autoostas pakalpojumu cenas maiņa, vai vienu reizi vairākos gados, ja cena netiek pārskatīta. Līdz ar to, pieņemot, ka vidēji pārskata sagatavošanai ir nepieciešamas 10 dienas, autoostu administratīvās izmaksas saistībā ar pārskatu sagatavošanu varētu būt 768,8 EUR apmērā (10 x 9.61 EUR/h).  |
| 4. | Atbilstības izmaksu monetārs novērtējums |  Pieņemot, ka grāmatvedības ieņēmumu un izdevumu nodalīšana reģionālo pārvadājumu vajadzībām  autoostām prasītu vienreizēju ieguldījumu, kas laika ziņā aizņemtu no 1 – 3 mēnešiem (atkarībā no autoostas lieluma), t.i., vidēji 45 dienas, un vidējais grāmatvežu un darbinieku atalgojums sastāda 9.61 EUR /h (vidējā tarifa likmes grāmatvežiem 2018.gada augusta mēnesī pēc VID datiem), tad kopējie vienreizējie administratīvie izdevumi sastādīs 3 460 EUR. |
| 5. | Cita informācija | Nav. |
| **III. Tiesību akta projekta ietekme uz valsts budžetu un pašvaldību budžetiem** |
|  |
| Rādītāji | 2019.gads | Turpmākie trīs gadi (*euro*) |
| 2020 | 2021 | 2022 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2019.gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020.gadam | izmaiņas, salīdzinot ar vidēja termiņa budžeta ietvaru 2020 .gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 86 241 333 | 0 | 86 539 333 | 0 | 86 538 333 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi (Satiksmes ministrijas 31.00.00 programma) | 86 241 333 | 0 | 86 539 333 | 0 | 86 538 333 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 86 241 333 | 0 | 86 539 333 | 0 | 86 538 333 | 0 | 0 |
| 2.1. valsts pamatbudžets (Satiksmes ministrijas 31.00.00 programma) | 86 241 333 | 0 | 86 539 333 | 0 | 86 538 333 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X | 0 | X | 0 | 0 |
| 5. Precizēta finansiālā ietekme | X | 0 | X | 0 | X | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) |  Projekts šo jomu neskar. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. |
| 8. Cita informācija |  Autoostas sniegto pakalpojumu maksa tiek iekļauta reģionālās nozīmes pārvadātāju (sabiedriskā transporta pakalpojumu sniedzēju) izmaksās un tā pārvadātājiem tiek kompensēta saskaņā ar 2015.gada 28.jūlija Ministru kabineta noteikumiem Nr.435 “Kārtība, kādā nosaka un kompensē ar sabiedriskā transporta pakalpojumu sniegšanu saistītos zaudējumus un izdevumus un nosaka sabiedriskā transporta pakalpojuma tarifu”, kā rezultātā noteikumu projektam nav finansiālā ietekme uz valsts budžetu, jo visi izdevumi saistībā ar autoostu pakalpojumiem tiek finansēti no Satiksmes ministrijas valsts budžeta programmas 31.00.00 “Sabiedriskais transports”. Saeimā 2017.gada 28.septembrī pieņemtie grozījumi Autopārvadājumu likumā (858/Lp12), ar kuriem VSIA “Autotransporta direkcija” no 2018.gada varētu pildīt likumā paredzēto funkciju (speciālo atļauju (licenču) un licences kartīšu izsniegšanu, taksometru vadītāju reģistrāciju un autoostu reģistrācijas, reģistrācijas apturēšanas, anulēšanas un darbības uzraudzības funkcijas, piešķirtā valsts budžeta finansējuma administrēšanu un papildus darba apjomu (uzņēmumu uzraudzības pastiprināšana, papildus informācijas apkopošana), papildus no Satiksmes ministrijas valsts pamatbudžeta budžeta programmas 31.00.00 “Sabiedriskais transports” apakšprogrammas 31.05.00 “Dotācija Autotransporta direkcijai sabiedriskā transporta pakalpojumu organizēšanai” 2018.gadā tika paredzēti 57855 EUR un 2019.gadā 52 465 EUR gadā, tai skaitā papildu  izdevumi darbinieku atlīdzībai 2018.un 2019.gadam tika plānoti 44 606 EUR gadā, precēm un pakalpojumiem 2018.gadā 8479 EUR un 2019.gadā 7859 EUR. Ar papildus nepieciešamajiem budžeta līdzekļiem tika segti izdevumi par divu darba vietu izveidošanu un aprīkošanu, uzskaites sistēmas izveidi, kā arī tehniskā nodrošinājuma iegādi.  |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Paredzēts veikt grozījumus 2010.gada 13.jūlija Ministru kabineta noteikumos Nr.634 “Sabiedriskā transporta pakalpojumu organizēšanas kārtība maršrutu tīklā”, paredzot, ka turpmāk reģionālās nozīmes maršrutu galapunkti varēs būt ne tikai autoostas, bet pasūtītājs un pakalpojumu sniedzējs varēs veidot arī citas pasažieru apmaiņas vietas. |
| 2. | Atbildīgā institūcija | Satiksmes ministrija, Autotransporta direkcija. |
| 3. | Cita informācija | Nav. |
| **V. Tiesību akta projekta atbilstība Latvijas Republikas starptautiskajām saistībām** |
|

|  |
| --- |
| **1. tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Aizpilda, ja ar projektu tiek pārņemts vai ieviests vairāk nekā viens ES tiesību akts, – norāda informāciju atbilstoši instrukcijas 55.1. apakšpunktam, kas jau tika norādīta arī V sadaļas 1. punktā |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t. sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Regulas Nr.1370/2007 par sabiedriskā pasažieru transporta pakalpojumiem, izmantojot dzelzceļu un autoceļus 4.panta 1. un 2.punkts | Noteikumu projekta “Autoostu noteikumi” 26. un 27.punkts. | Tiesību norma ieviesta pilnībā | Projekts stingrākas prasības neparedz |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Noteikumu projektā piemērojamie nosacījumi tika noteikta atbilstoši minētajai regulai. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts pēc saskaņošanas tiks paziņots Eiropas Komisijai un Eiropas Savienības dalībvalstīm komentāru sniegšanai atbilstoši Eiropas Parlamenta un Padomes 2006. gada 28. decembra Direktīvā 2006/123/EK par pakalpojumiem iekšējā tirgū un Brīvas pakalpojumu sniegšanas likuma 15. pantā septītajā daļā noteiktajam.  |
| Cita informācija | Nav. |
| **2. tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Projekts šo jomu neskar. |

 |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009.gada 25.augusta noteikumiem Nr.970 „Sabiedrības līdzdalības kārtība attīstības plānošanas procesā” par projekta izstrādi tika informēti sabiedrības pārstāvji, ievietojot Paziņojumu par līdzdalības iespējām tiesību akta izstrādes procesā Satiksmes ministrijas tīmekļa vietnē 2018.gada 23.jūlijā <http://www.sam.gov.lv/sm/content/?cat=553> |
| 2. | Sabiedrības līdzdalība projekta izstrādē | Atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 7.4.1 apakšpunktam sabiedrībai tika dota iespēja rakstiski sniegt viedokli par projektu tā izstrādes stadijā. |
| 3. | Sabiedrības līdzdalības rezultāti | Latvijas Pasažieru pārvadātāju asociācija, Latvijas Autoostu un reģionālo Pārvadātāju asociācija, Latvijas Lielo pilsētu asociācija, Latvijas Pašvaldību savienība, biedrība “Reģionālo attīstības centru apvienība”, kā arī Finanšu ministrija līdzdalības un projekta saskaņošanā ir paudušas konceptuālus iebildumus pret sākotnējā projektā paredzēto autoostu iedalījumu un/vai paredzēto autoostu finansēšanas modeli, kurā ar autoostas pakalpojumu nodrošināšanu saistītās izmaksas tiktu kompensētas komercdarbības (valsts) atbalsta ietvaros, vienlaikus ierobežojot arī pieļaujamo kompensāciju apmēru.Sabiedrības līdzdalībā iesniegtie iebildumi ir ņemti vērā. |
| 4. | Cita informācija | Nav. |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Projekta izpildi nodrošinās Autotransporta direkcija. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem |  Līdz šim Satiksmes ministrijai piekrītošās funkcijas autoostu darbības jomā tiek nodotas Autotransporta direkcijai – autoostu reģistrācija, reģistrācijas apturēšana, anulēšana un autoostu darbības uzraudzība. Atbilstoši 2017.gada 28.septembrī Saeimā pieņemtā likuma “Grozījumi Autopārvadājumu likumā” anotācijā paredzētajam, lai Autotransporta direkcija varētu izpildīt likumā noteiktās funkcijas un ar to saistīto papildus darba apjomu, no valsts budžeta ir piešķirti papildu finanšu līdzekļi izdevumu segšanai par divu darba vietu izveidošanu un aprīkošanu. |
| 3. | Cita informācija | Nav. |

Satiksmes ministrs T. Linkaits

Dana Ziemele-Adricka 67028036

Dana.Ziemele-Adricka@sam.gov.lv